Boris Kaljuveri
Boris Oleg Ernst Kaljuveri (kuni 1935. aastani Boris Oleg Ernst Drachenfels; 19. september 1894 Ufa, Venemaa Keisririik – 7. juuli 1942 Verhižemlag, Nõukogude Liit) oli Eesti sõjaväelane (major, 1935). Boris Kaljuveri põlvnes vanast Kuramaa Drachenfelsi aadlisuguvõsast. Ta lõpetas Tallinna Reaalkooli 1914. aastal. Ta tuli Eesti sõjaväkke Loodearmeest, teenis 2. soomusrongirügemendis Valgas, pärast soomusrongiväeosade ühendamist 1934. aastal Soomusrongirügemendis Tapal.